Diari Oficial de la Generalitat Valenciana


Sumari del DOGV 9856, del 24-05-2024 (2024/4713)

Anunci de la Direcció General de Formació Professional sobre l'obertura d'un període d'informació pública en relació amb el projecte d'orde de la Conselleria d'Educació, Universitats i Ocupació, per la qual es desenvolupen i es concreten determinats aspectes dels currículums dels cicles de grau mitjà i de grau superior, en aplicació del Reial decret 659/2023, de 18 de juliol, pel qual es desenvolupa l'ordenació del Sistema de Formació Professional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9856

Data del DOGV
:   24-05-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/4713


Data del document
:   20-05-2024

Organisme emissor
:   Conselleria d'Educació, Universitats i Ocupació

Tipus de document
:   Anunci

Descriptors 

:   * Conselleria d'Educació, Universitats i Ocupació

Anunci de la Direcció General de Formació Professional sobre l'obertura d'un període d'informació pública en relació amb el projecte d'orde de la Conselleria d'Educació, Universitats i Ocupació, per la qual es desenvolupen i es concreten determinats aspectes dels currículums dels cicles de grau mitjà i de grau superior, en aplicació del Reial decret 659/2023, de 18 de juliol, pel qual es desenvolupa l'ordenació del Sistema de Formació Professional. [2024/4713]  
  
  
El projecte d'orde que se sotmet a informació pública té per objecte l'actualització dels actuals currículums per a la Comunitat Valenciana dels cicles formatius de grau mitjà i de grau superior, tenint en compte les característiques socioproductives, laborals i educatives de la Comunitat Valenciana i la nova estructura d'estos ensenyaments definida per la Llei orgànica 3/2022, de 31 de març, d'ordenació i integració de la formació professional, desenvolupada quant a ordenació mitjançant Reial decret 659/2023, de 18 de juliol, pel qual s'ordena el sistema de formació professional.  
L'article 133 de la Llei 39/2015, de l'1 d'octubre, del procediment administratiu comú de les administracions públiques, establix els tràmits de participació ciutadana necessaris en la tramitació de projectes normatius i amb l'article 16 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, una vegada redactat el text del projecte normatiu, es durà a terme el tràmit d'informació pública, que tindrà per objecte donar audiència a tota la ciutadania per a arreplegar les seues aportacions.  
  
D'acord amb el que s'ha exposat, i amb el que s'establix en l'article 43.1.c de la Llei 5/1983, de 30 de desembre, del Consell, i en virtut de les atribucions que em conferix el Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació (DOGV núm. 9661, de 14.08.2023), procedim a sotmetre al tràmit d'informació pública el projecte d'orde de la Conselleria d'Educació, Universitats i Ocupació, per la qual es desenvolupen i es concreten determinats aspectes dels currículums dels cicles de grau mitjà i de grau superior, en aplicació del Reial decret 659/2023, de 18 de juliol, pel qual es desenvolupa l'ordenació del sistema de formació professional.  
Establit que este procediment es tramitarà per la via d'urgència, de conformitat amb l'article 14.4 de la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, el termini per a la presentació d'observacions serà de 10 dies, comptats a partir de l'endemà de publicació d'este anunci en el Diari Oficial de la Generalitat Valenciana , de conformitat amb el que establixen l'article 43.1.c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius.   
Els projectes es podran consultar i realitzar les al·legacions, suggeriments o observacions efectuades per les persones o entitats que es consideren interessades en l'enllaç següent:   
  
https://gvaparticipa.gva.es/legislation/processes/119/debate'locale=es  
  
València, 20 de maig de 2024.- La directora general de Formació Professional: Marta Armendia Santos.